Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Miben tud egyetérteni a szélsőjobboldal és a Háttér Társaság? Dúró Dóra és Dombos Tamás a Helyzetben!

A sötét anyag kutatásáért kapta meg a rangos Viktor Ambartsumian-díjat Alex Szalay, a Johns Hopkins Egyetem magyar asztrofizkusa. Interjú!

Lesz-e még bármi ugyanolyan, mint a járvány előtt? Jól költi-e el az állam a gazdasági akcióterv támogatásait?

A Helyzetben az abaújkéri Wesley János Iskolába látogattunk, hogy megtudjuk: mit jelent az ott tanulóknak és a pedagógusoknak a kormány megszorítása.

Orbán Viktor bejelentette, a Magyar Közlöny megírta: hétfőtől minden szórakozóhely és kocsma legkésőbb este 11 óráig lehet nyitva. Mit hoz majd magával a 23 órás zárás?

A Csehszlovákiából a második világháború után a kollektív bűnösség elve alapján üldözött német és magyar kisebbség sorsa a szlovákok és a csehek körében nagyrészt máig kibeszéletlen.

Ha az ellenzék komolyan gondolja a győzelmi esélyeit, el kell döntenie, hogy hogyan indul, ezért vitasorozatot indítunk ellenzéki politikusokkal és értelmiségiekkel.

És ráadásul még gmailes is vagy? Van megoldás, olvasd el itt Bakó Bea szerdai hírlevelét!

Az elmúlt hét nap átlaga bőven meghaladja azt az értéket, amely felett a WHO szerint a járvány nincs kordában tartva.

Korábban napokkal előre beharangozták, hogy Európa utolsó diktátora leteszi hivatali esküjét. Ez most elmaradt.

A járvány miatt nem közlekedő reptéri járatra árult 900 forintos jegyek a BKK-t 14 millió forinttal gazdagították. Mi történt?

Múlt hét csütörtökön elutasította a Nemzeti Választási Bizottság (NVB), hogy nyilvántartásba vegye a Momentumot az európai parlamenti választáson – vette észre az Azonnali.

A párt EP-listavezetője, Cseh Katalin azt nyilatkozta az ügyről az Azonnalinak: adminisztrációs kérdés miatt történt a párt visszautasítása.

Mint elmondta, a párt költözött, ezzel székhelyük megváltozott, ám akkor ezt a változást nem vezették át mindenhova.

Az üggyel kapcsolatban a párt jogászai már intézkednek.

Eddig egyébként 17 pártnak sikerült nyilvántartásba vetetnie magát, köztük a Fidesznek, a KDNP-nek, a DK-nak, a Jobbiknak, az LMP-nek, az MSZP-nek, a Párbeszédnek vagy épp a Kétfarkú Kutyapártnak. Ugyanakkor olyan, a széles közvélemény számára ismeretlen pártok is vannak az EP-választásra bejelentkező pártok között, mint az Egyenlőség Roma Párt, a Platón Párt vagy a Tea Párt Magyarország. A valasztas.hu oldalon található hétfői adatok szerint az eddigi jelentkezők csak a Momentumnak nem sikerült a nyilvántartásba vétel az EP-választásra.

Maga a folyamat egyébként nem túl bonyolult, egy háromoldalas formanyomtatványt kell kitöltenie a pártoknak, amelyen meg kell adni többek közt a szervezet hivatalos nevét, az emblémáját és a székhelyét. Mint a valasztas.hu írja, a bejelentett szervezet létezését és adatainak hitelességét a civil szervezetek bírósági nyilvántartásában a Nemzeti Választási Iroda ellenőrzi. Ezt követően a Nemzeti Választási Bizottság minden, a törvényes feltételeknek megfelelő jelölő szervezetet – legkésőbb a bejelentését követő negyedik napon – nyilvántartásba vesz.

A kérdésben az Azonnali a párt EP-listavezetőjén túl kereste a Momentum sajtóosztályát is, amint megérkezik válaszuk, frissítjük vele cikkünket.

FRISSÍTÉS (14.36): Válaszolt a Momentum sajtóosztálya, akik másképp tudják a dolgot, mint Cseh Katalin. Szerintük nem a székhellyel, hanem Fekete-Győr András pártelnök képviseleti jogosultságával van a gond, azt vitatta ugyanis tájékoztatásuk szerint a Nemzeti Választási Bizottság. A Momentum sajtóosztálya leszögezte, hogy a civilszervezetek közhiteles nyilvántartásában Fekete-Győr András teljes jogkörű képviselőként szerepel. Ezzel kapcsolatosan a fellebbezést a Kúriához benyújtotta a párt, döntés a szerdai napon várható.

FOTÓ: Momentum / Facebook

Please enable JavaScript to view the comments powered by Disqus.

Disqus